**Pasvalio rajono savivaldybės taryba**

# SPRENDIMAS

**DĖL PRITARIMO PROJEKTO „**PASVALIO MIESTO SENIŪNIJOS IR PASVALIO MUZIKOS MOKYKLOS PASTATO, ADRESU VILNIAUS G. 5, LT-39146 PASVALYS, ENERGINIO EFEKTYVUMO DIDINIMAS**“ ĮGYVENDINIMUI**

2022 m. spalio d. Nr. T-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, įgyvendindama Viešųjų pastatų energinio efektyvumo didinimo programą, patvirtintą Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“ (Lietuvos Respublikos Vyriausybės 2015 m. lapkričio 18 d. nutarimo Nr. 1209 redakcija) (su visais aktuliais pakeitimais), vykdydama 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-04-01 „Skatinti pastatų renovaciją“ aprašą bei Plėtros programos pažangos priemonės Nr. 02-001-06-04-01 „Skatinti pastatų renovaciją“ projektų finansavimo sąlygų aprašą „Modernizavimo fondo kompensacinių išmokų mokėjimo savivaldybių viešiesiems pastatams atnaujinti tvarkos aprašas“, patvirtintus Lietuvos Respublikos aplinkos ministro 2022 m. liepos 25 d. įsakymu Nr. D1-239 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-04-01 „Skatinti pastatų renovaciją“ įgyvendinimo“ (su visais aktualiais pakeitimais), bei atsižvelgdama į Lietuvos Respublikos aplinkos ministerijos Aplinkos projektų valdymo agentūros kvietimą teikti paraiškas kompensacinei išmokai gauti pagal priemonę Nr. MF-AM-SPF01 „Modernizavimo fondo kompensacinės išmokos savivaldybių viešiesiems pastatams atnaujinti 2022-08“ ir Pasvalio rajono savivaldybės kontrolės ir audito tarnybos 2022 m. spalio 17 d. išvadą Nr. AI-8 „Dėl Pasvalio rajono savivaldybės galimybės imti ilgalaikę paskolą iš AB Šiaulių banko Pasvalio rajono savivaldybės nuosavybės teise valdomam pastatui modernizuoti pagal Savivaldybių pastatų fondo finansinę priemonę „Modernizavimo fondo kompensacinės išmokos savivaldybių viešiesiems pastatams atnaujinti 2022-08“, Pasvalio rajono savivaldybės taryba nusprendžia:

1. Pritarti parengtam investicijų projektui „Pasvalio miesto seniūnijos ir Pasvalio muzikos mokyklos pastato, adresu Vilniaus g. 5, LT-39146 Pasvalys, energinio efektyvumo didinimas“ (pridedama).

2. Pavesti Pasvalio rajono savivaldybės administracijai:

2.1. vykdyti Pasvalio rajono savivaldybės administracinio pastato, esančio adresu Vilniaus g. 5, Pasvalys rekonstrukcijos projektavimo, statybos ir techninės priežiūros užsakovo funkcijas pagal investicijų projekte nurodytą alternatyvą, kuri leistų pasiekti modernizuojamo pastato „B“ energinio naudingumo klasę;

2.2. kreiptis į AB Šiaulių banką dėl galimybės gauti 791 030,00 Eur (septynių šimtų devyniasdešimt vieno tūkstančio trisdešimties eurų, 00 ct) paskolą Pasvalio rajono savivaldybės nuosavybės teise valdomam Pasvalio rajono savivaldybės administraciniam pastatui, esančiam adresu Vilniaus g. 5 Pasvalys, modernizuoti iš savivaldybių pastatų fondo.

3. Prisidėti Pasvalio rajono savivaldybės biudžeto lėšomis prie šio sprendimo 1 punkte nurodyto projekto įgyvendinimo ir padengti tinkamas išlaidas, kurių nepadengia projekto finansavimas, ir visas netinkamas finansuoti, bet projektui įgyvendinti būtinas, išlaidas.

4. Įgalioti Pasvalio rajono savivaldybės administracijos direktorių pasirašyti visus su šio sprendimo 1 punkte nurodyto projekto įgyvendinimu susijusius dokumentus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus vedėjas Gytis Vitkus

Pasvalio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PRITARIMO PROJEKTO „**PASVALIO MIESTO SENIŪNIJOS IR PASVALIO MUZIKOS MOKYKLOS PASTATO, ADRESU VILNIAUS G. 5, LT-39146 PASVALYS, ENERGINIO EFEKTYVUMO DIDINIMAS**“ ĮGYVENDINIMUI“ PROJEKTO**

2022 m. spalio 3 d.

Pasvalys

**Projekto rengimą paskatinusios priežastys.**  Lietuvos Respublikos aplinkos ministerija 2022 m. liepos 25 d. patvirtino naują Klimato kaitos programos kompensacinių išmokų mokėjimo savivaldybių viešųjų pastatų atnaujinimui tvarkos aprašą bei sudarė palankias sąlygas atnaujinti energetiškai neefektyvius savivaldybėms priklausančius pastatus. Pasvalio rajono savivaldybės tarybos 2022 m. rugsėjo 28 d. sprendimu Nr. T1-184 „Dėl pritarimo projektų rengimui“ nuspręsta atrinkti modernizuoti Pasvalio rajono savivaldybės administracinį pastatą, esantį adresu Vilniaus g. 5, Pasvalys. Parengtas investicijų projektas, kuriame išnagrinėtos dvi energinį efektyvumą didinančių priemonių alternatyvos, kurių viena leistų pasiekti pastato „B“ energinio naudingumo klasę, o antroji – „A“ energinio naudingumo klasę. Atsižvelgiant į Savivaldybės finansines galimybes ir pastato būklę, 2023 m. siūloma pradėti Pasvalio rajono savivaldybės administracinio pastato, esančio adresu Vilniaus g. 5, Pasvalys modernizavimo projekto įgyvendinimą, norint pasiekti pastato „B“ energinio naudingumo klasę. Pagal parengtą investicijų projektą bus rengiama paraiška pagal finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“ ir teikiama AB Šiaulių bankui.

**Sprendimo projekto esmė ir tikslai.** Sprendimo projekto tikslas – pritarti parengtam investicijų projektui „Pasvalio miesto seniūnijos ir Pasvalio muzikos mokyklos pastato, adresu Vilniaus g. 5, LT-39146 Pasvalys, energinio efektyvumo didinimas“, pavesti Pasvalio rajono savivaldybės administracijai: vykdyti šio objekto projektavimo, statybos ir techninės priežiūros užsakovo funkcijas pagal investicijų projekte nurodytą alternatyvą, kuri leistų pasiekti modernizuojamo pastato „B“ energinio naudingumo klasę, kreiptis į AB Šiaulių banką dėl galimybės gauti šiam Pasvalio rajono savivaldybės nuosavybės teise valdomam pastatui modernizuoti paskolą pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, prisidėti Pasvalio rajono savivaldybės biudžeto lėšomis prie šio investicinio projekto įgyvendinimo ir padengti tinkamas išlaidas, kurių nepadengia projekto finansavimas, ir visas netinkamas finansuoti, bet projektui įgyvendinti būtinas, išlaidas ir įgalioti Pasvalio rajono savivaldybės administracijos direktorių pasirašyti visus su šio projekto įgyvendinimu susijusius dokumentus.

Šiuo sprendimo projektu siūloma patvirtinti parengtą Pasvalio rajono savivaldybės administracinio pastato investicijų projektą ir pasirinkti alternatyvą, kurioje numatyti darbai leidžia pasiekti pastato „B“ energinio naudingumo klasę.

Sprendimo projektu taip pat siūloma pasirinkti projekto finansavimo būdą gaunant paskolą pagal Savivaldybių pastatų fondo finansinę priemonę.

**Kokių pozityvių rezultatų laukiama.** Laukiami rezultatai – atkurti ar pagerinti Pasvalio rajono savivaldybės administracinio pastato, esančio adresu Vilniaus g. 5, Pasvalys, technines ir energines savybes, siekiant esminių statinių reikalavimų visumos išlaikymo, šiluminės energijos sąnaudų sumažinimo ir racionalaus energinių išteklių naudojimo, išlaidų šildymui sumažinimo ir gyvenimo kokybės pagerinimo.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.** Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.** Priėmus teikiamą projektą, jokių galiojančių teisės aktų pakeisti ar panaikinti nereikia.

**Reikiami apskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.** Investicijų projekte apskaičiuotos išlaidos, reikalingos Pasvalio miesto seniūnijos ir Pasvalio muzikos mokyklos pastato, adresu Vilniaus g. 5, LT-39146 Pasvalys, modernizavimui –1 676 984,00 Eur su PVM. Prašoma kompensacinė išmoka 838 492,00 Eur, prašoma paskola iš  Savivaldybių pastatų fondo valdytojo akcinės bendrovės Šiaulių bankas – 791 030,00 Eur.

**Kiti, sprendimo projekto rengėjo nuomone, reikalingi paaiškinimai.**

Sprendimo projektui antikorupcinis vertinimas nereikalingas.

Strateginio planavimo ir investicijų skyriaus

skyriaus vedėjas Gytis Vitkus